NORAKSTS

|  |  |
| --- | --- |
| 29.02.2024. | Nr.3/31 |

###### APLIECINĀJUMS PAŠVALDĪBAS NODOMAM ATBALSTĪT BIEDRĪBU “IZGLĪTĪBAS INICIATĪVU CENTRS” PROJEKTA “TOY4PARTICIPATION: PROMOTING PARTICIPATION, DEMOCRATIC ENGAGEMENT, AND COMMUNITY TRANSFORMATION IN INCLUSIVE EARLY CHILDHOOD SETTINGS” ĪSTENOŠANĀ

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Jelgavas pilsētā sadarbībā ar biedrību “Izglītības iniciatīvu centrs” Eiropas Savienības JUST programmas līdzfinansētā projekta “Inovatīvs veids romu bērnu izglītībai un aprūpei: TOY metodes iekļaušanai” un Eiropas Savienības Erasmus+ programmas līdzfinansētā projekta “TOY spēļu centri-bibliotēkas” ietvaros kopš 2018. gada darbojas TOY rotaļlietu centrs-bibliotēka (iepriekš - rotaļu bibliotēka “Ringla”). TOY rotaļlietu centri – bibliotēkas ir neformālas izglītības iniciatīva, kas palīdz bērniem labāk sagatavoties skolai, kā arī motivē viņus mācīties, sadarboties un izzināt pasauli caur rotaļāšanos.

Projekta “TOY4Participation: Promoting participation, democratic engagement, and community transformation in inclusive early childhood settings” mērķis ir izmantot TOY rotaļlietu centru – bibliotēku potenciālu un stiprināt to kapacitāti: projekta ietvaros tiks attīstītas īpašas kompetences un aktivitātes, kas pilnveidotu TOY rotaļlietu centrus – bibliotēkas par pilsoniskās izglītības un iekļaušanas, kopienas transformācijas un bērnu līdzdalības centriem. Projektā tiks izstrādāti īpaši apmācību un aktivitāšu moduļi, galveno uzmanību pievēršot instrumentāriju kopuma izstrādei, kas ietvers pieejas un metodoloģijas mazu bērnu līdzdalības demonstrēšanai.

Ievērojot minēto un to, ka attiecīgā projekta pieteikums tiks veidots kā turpinājums iepriekšējos gados veiktajām darbībām saistībā ar TOY rotaļlietu centru – bibliotēku un veicinās tā turpmāku attīstību, saskaņā ar likuma Pašvaldību likuma 4.panta pirmās daļas 4.punktu, Jelgavas valstspilsētas un Jelgavas novada attīstības programmu 2023.-2029.gadam (apstiprināta ar Jelgavas valstspilsētas pašvaldības domes 2023. gada 21. decembra lēmumu Nr.13/2 “Jelgavas valstspilsētas un Jelgavas novada ilgtspējīgas attīstības stratēģijas līdz 2034. gadam, attīstības programmas 2023.-2029.gadam un vides pārskata apstiprināšana”) un biedrības “Izglītības iniciatīvu centrs” 2024. gada 21. februāra vēstuli Nr.1-24 “Par rotaļu bibliotēkas Ringla darbības un kapacitātes stiprināšanu, sadarbojoties jaunā starptautiskā projektā”,

**JELGAVAS VALSTSPILSĒTAS PAŠVALDĪBAS DOME NOLEMJ:**

Apliecināt Jelgavas valstspilsētas pašvaldības nodomu atbalstīt biedrību “Izglītības iniciatīvu centrs” Eiropas Savienības Erasmus+ programmas līdzfinansētā projekta “TOY4Participation: Promoting participation, democratic engagement, and community transformation in inclusive early childhood settings” īstenošanā.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 29. februārī